Aldegund Gumarich

**Aldegund Gumarich** (født **Feidlimid**) var en avalonsk baronesse av Gumarich. Hun var gift med Lanzo Gumarich II, og mor til deres ni barn. Lik sin mann, satte hun ett barn høyest av alle, Widukind – som hun engasjerte til å eliminere Ellanher og søsknene hans.

## ***Biografi***

### **Tidlig liv**

Født av Janus og Kamryn Feidlimid som deres tolvte barn, var Aldegunds fremtid alltid bestemt til å være konen til en sønn nummer to, men det viste seg at å gifte seg med Lanzo var klokt – ettersom hennes svigerbrors svake hjerte tok livet hans da han befant seg i sengen med sin kone.

Aldegund følte at hun hadde skutt gullfuglen da hun ble gjort til baronesse ved siden av sin mann. Allikevel følte hun at mannen hennes gjorde en dårlig jobb, og mente at hun selv ville gjøre en langt bedre en. Videre mente hun at hennes to eldste barn, Ellanher og Abram, ikke fortjente å bli født som arvinger – grunnet deres ego – men barn nummer tre ønsket å gjøre alt for å blidgjøre henne. Aldegunds seks andre barn var mer opptatte av livet i luksus enn familien selv, og fortjente heller ikke å leve.

### **Eliminere familiemedlemmer**

Med årene engasjerte Aldegund Widukind til å forgifte to av sine yngre søsken og gå til sengs med og drepe en tredje. Widukind – blindet av lydighet ovenfor moren – gjorde som han fikk beskjed om.

Aldegund fikk sønnen videre til å arrangere en ulykke for Cadeyrn, hvilket han gjorde. Dette gikk allikevel galt, og Cadeyrn endte med å få en tresplint gjennom hodet – men overlevde merkelig nok. Cadeyrn gikk allikevel ikke fra ulykken uten varige mén: han ble satt i samme tilstand som et nyfødt barn. Aldegund fant situasjonen pinlig: Cadeyrn hadde overlevd, men var ute av stand til å gjøre noe med saken; Widukind hadde sviktet henne, og Aldegund ønsket å straffe ham. Straffen ble utført ved at hun fant en pisk for å flerre opp huden på ryggen hans – forsikre seg om at han ikke ville mislykkes igjen.

### **Død**

På et tidspunkt ble Aldegund avslørt – endog i hemmelighet – av sin ektemannen. Sammen med Ellanher, fjernet Lanzo de gjenværende barna – ved å sende dem i eksil eller drepe dem, bl.a. Abram og Widukind. Aldegund fikk vite av kammerpiken at Lanzo kom til å drepe henne mens han forførte henne. Aldegund ba om å få tilsendt en dose gift. Hvis hun skulle dø, ville hun ta mannen med seg i graven. Hun fikk den av tjeneren, som ba om å få en lik skjebne – ettersom hun ville bli anklaget for medskyldig i drapet på baronen og hengt – og baronessen godtok. Hun viste bort kammerpiken for å dø alene, mens hun selv tok giften og helte den i vin som hun hadde fått en annen tjener til å kjøpe samme dag.

Da Lanzo kom inn på soverommet den kvelden – med en dolk skjult under kappen – ga Aldegund ham et glass av den forgiftede vinen. Hun tok et glass selv, og de skålte. Hun hadde allerede sett dolken, men kommenterte den ikke. Istedenfor førte hun mannen sin mot sengen for å utføre sin siste akt med elskov. Da mannen skulle til å ta av seg kappen, tok han fram dolken og gikk til angrep på henne. Ladyen hadde ventet angrepet, men ikke så brått – og hun ble stukket i magen flere ganger. Mens livet gradvis ebbet ut av henne, kjente hun at giften slo inn – og utifra slagene som mannen ga, slo den inn hos ham også. Ekteparet Gumarich døde mer eller mindre samtidig. Ladyen døde av giften før hun var tom for blod.

## ***Trivia***

1. *Aldegund* germansk, og består av navneelementene *ald* "gammel" og *gund* "krig".
2. *Gumarich* er avledet av de germanske elementene *guma* som betyr "mann" og *ric* som betyr "makt, herkse".
3. Hadde lady Gumarich blitt stilt for retten, hadde hun blitt tiltalt for overlagt drap